“หูเป่ย” สรุปยอดติดเชื้อ “โควิด-19” วานนี้พุ่ง 14,840 คน เสียชีวิต 242 ราย!
“หูเป่ย” ปรับเกณฑ์วินิจฉัยทางคลินิกใหม่ ส่งผลยอดผู้ติดเชื้อไวรัส “โควิด-19” วานนี้ พุ่ง 14,840 ตาย 242 ราย!
“หูเป่ย” ปรับเกณฑ์วินิจฉัยทางคลินิกใหม่ ส่งผลยอดผู้ติดเชื้อไวรัส “โควิด-19” วานนี้ พุ่ง 14,840 ตาย 242 ราย!
13 ก.พ. 2563

สำนักข่าวซินหัว รายงานว่า มณฑลหูเป่ยทางตอนกลางของจีน ซึ่งเป็นศูนย์กลางการระบาดของไวรัสโคโรนาสายพันธุ์ใหม่ 2019 หรือ COVID-19 (โควิด-19) รายงานจำนวนผู้ติดเชื้อที่ได้รับการยืนยันผลรายใหม่อยู่ที่ 14,840 ราย และผู้ติดเชื้อที่เสียชีวิตรายใหม่ 242 ราย ในวันพุธที่ 12 ก.พ.ที่ผ่านมา
โดยคณะกรรมการสุขภาพมณฑลหูเป่ย ระบุว่า ตัวเลขผู้ติดเชื้อรายใหม่ดังกล่าว ซึ่งนับเป็นการปรับเพิ่มรายวันในอัตราสูงสุดครอบคลุมผู้ติดเชื้อที่ได้รับการวินิจฉัยทางคลินิก (clinically diagnosed cases)  จำนวน 13,332 ราย
ขณะที่จำนวนผู้ติดเชื้อที่ได้รับการยืนยันผลในหูเป่ยรวมอยู่ที่ 48,206 ราย ส่วนจำนวนผู้ติดเชื้อที่เสียชีวิตรวมอยู่ที่ 1,310 รายเมื่อนับถึงวันที่ 12 ก.พ. โดยการนับรวมผู้ติดเชื้อที่ได้รับการวินิจฉัยทางคลินิก ทำให้จำนวนผู้ติดเชื้อที่ได้รับการยืนยันผลพุ่งสูงขึ้น
ทั้งนี้ ทางการหูเป่ยชี้แจงเหตุที่ตัวเลขเพิ่มขึ้นสูงมาก เนื่องจากการเปลี่ยนเกณฑ์รวบรวมสถิติ โดยเพิ่มผู้ป่วยที่ผ่านการวินิจฉัยทางคลินิกไว้ในจำนวนผู้ติดเชื้อด้วย เพื่อช่วยให้คนไข้เหล่านี้ได้รับการักษาตั้งแต่เนิ่นๆ โดยการปรับปรุงหลักเกณฑ์การวินิจฉัยมีเป้าหมายเพื่อช่วยให้ผู้ที่ได้รับการวินิจฉัยทางคลินิกได้รับการรักษาตามมาตรฐานผู้ติดเชื้อที่ได้รับการยืนยันผลอย่างทันท่วงที
อย่างไรก็ตาม หูเป่ยรายงานการปล่อยตัวผู้ติดเชื้อที่ได้รับการรักษาจนหายดีออกจากโรงพยาบาลรวม 3,441 ราย ส่วนกลุ่มผู้ติดเชื้อที่รับการรักษาในโรงพยาบาล 33,693 ราย มีผู้ป่วยอาการรุนแรง 5,647 ราย และผู้ป่วยอาการหนักขั้นวิกฤต 1,437 ราย